Pfizer avertizează țările cu privire la amânarea celei de-a doua doze de vaccin.
Marea Britanie a amânat rapelul. Germania şi Danemarca analizează amânarea rapelului. Pfizer avertizează împotriva acestei decizii.
Săptămâna trecută, Marea Britanie a decis să amâne rapelul. Asta ca să vaccineze din prima tranşă, un număr dublu de cetăţeni. Cum îngrijorarea cu privire la noua tulpină mai infecţioasă creşte, Germania şi Danemarca iau în calcul planul Marii Britanii de a întârzia administrarea unei a doua doze de vaccin Covid-19. În ambele ţări, se analizează amânarea celei de-a doua doze până la 2,3 luni. Totuşi, cei de la BioNTech şi Pfizer au avertizat că nu există dovezi că vaccinul anti-COVID-19 dezvoltat de acestea va continua să ofere protecţie împotriva coronavirusului dacă a doua doză va fi administrată mai târziu decât în testele clinice. "Siguranţa şi eficacitatea vaccinului nu au fost evaluate în diferite intervale de administrare a dozelor întrucât majoritatea participanţilor la teste au primit a doua doză în cadrul intervalului specificat în studiu.Nu există date care să demonstreze că protecţia după prima doză este susţinută după 21 de zile", au spus companiile într-un comunicat.Întrebaţi dacă ne gândim şi noi să amânăm vaccinarea, cei de la Grupul de Comunicare Strategică au spus că "vaccinul este folosit în baza autorizaţiei de punere pe piaţă condiţionată, eliberată de către EMA. Acesta autorizatie se bazează pe studiile clinice de faza 3, în care vaccinul a fost testat doar cu administrare în două doze. Modificarea regimului de administrare a vaccinului ar însemna utilizarea în alte condiţii decât cele autorizate şi nu ar putea fi făcută fără studii suplimentare acceptate de EMA.".